kardosdrur/scandi-wiki huggingface dataset:
Ren og Stimpy

Ren og Stimpy er en amerikansk-canadisk tegnefilmserie, skabt af John Kricfalusi. Seriens to hovedpersoner er Ren, en hidsig og let psykotisk chihuahuahund, og Stimpy, en dum, men godhjertet, kat. Serien fik premiere 11. august 1991 og kørte i fem sæsoner på Nickelodeon. I 2003 optrådte figurerne i den voksene tegnefilmserie, Ren and Strimpy: Adult Party Cartoon.

Medvirkende

Ren

En lang øre, pink øje psykopatisk chihuahuahund, som har en pink lignede rottehale fra sæson 1 til sæson 2. Ren er kendt for sin catchphrase såsom "You eediot", "You stupide idiot". Han er baseret på Peter Lorre fra Ridderfalken. Ren slår Stimpy, nåh han laver nogle dumme ting. 

Stemmelagt af John Kricfalusi (1990-1992), Billy West (1993-1996)

Stimpy

En rød blånæset kat som  ingen hale har. Han er venlig og dum. Stimpy var kendt for at sige "happy happy joy joy" ("glad glad glæde glæde"). Stimpy har en  Larry Fine-lignede  stemme og lyde. 

Stemmelagt af Billy West

Eksterne henvisninger 
 Officiel hjemmeside
 

Animerede tv-serier fra USA
Animerede tv-serier fra Canada
Amerikanske tv-serier fra 1990'erne
Tv-programmer fra Nickelodeon
Cubanske konvertible pesos

Cuba er unikt derhen, at man opererer med to officielle valutaer: Cubansk konvertibel peso (CUC) og Cubansk peso (CUP). Peso'en er den valuta, som den menige cubaner primært bruger, mens den konvertible peso er den valuta turister skal bruge.

De fleste cubanere får det meste af deres løn udbetalt i pesos og en lille del i konvertible pesos. Systemet møder generelt stor kritik, da det er med til, at gøre ulighederne i det cubanske samfund større, da det primært er ansatte i turistrelaterede erhverv, der har adgang til konvertible pesos og da disse giver adgang til at købe ind i særlige butikker, hvor vareudbuddet er større. 

Møntenheder fra Amerika
Pesos
Aqua diskografi

Aquas diskografi indeholder tre studioalbummer, to opsamlingsalbummer, tre remixalbummer og 22 singler.

Albummer

Studioalbum

Opsamlingersalbummer

Remixalbummer

Singler

Andre sange på hitlisten

References 

Diskografi
Diskografier
Det Nye Slot (Beograd)

Det Nye Slot (; Novi Dvor) er et tidligere kongeslot i det centrale Beograd i Serbien. Slottet ligger på Andrićev Venac-gaden, overfor Det Gamle Slot (Stari Dvor). Det var residens for de serbiske og jugoslaviske konger af Karadjordjević-dynastiet. I dag fungerer bygningen som sæde for Serbiens præsident.

Se også
 Serbien
 Beograd

Beograd
Slotte i Serbien
Det Nye Slot

Det Nye Slot kan henvise til flere artikler:

 Det Nye Slot (Athen) () – et tidligere kongeslot i Athen i Grækenland
 Det Nye Slot (Beograd) () – et tidligere kongeslot i Beograd i Serbien
 Neues Palais – et tidligere kongeslot i Potsdam i Tyskland

 Tidligere navn for Topkapi-paladset () – et palads i Istanbul i Tyrkiet

Se også 
 Det Gamle Slot
Rive

En rive (fra oldengelsk: raca, oldnordisk: hrífa el. tysk: Rechen, med grundbetydningen "at skrabe sammen" eller "samle i bunke") er en kost til udendørs brug. Det er et haveredskab der består af et skaft påsat en tværgående stang, hvorpå en række tænder er monteret. En rive bruges til at samle blade, hø, græs og lignende, eller til at løsne jord eller fjerne ukrudt og tilsvarende. 

I gamle dage blev river fremstillet af en rivemand.

Eksterne henvisninger 

Haveredskaber
Immediatkommissionen

Immediatkommissionen (Den kongelige immediatkommission til fælles bestyrelse af hertugdømmerne Slesvig og Holsten) er navnet på en dansk regeringskommission i hertugdømmerne Slesvig og Holsten under Treårskrigen. Ordet immediat er latinsk og betyder umiddelbar og uden en mellemliggende statslige instans. Kommissionen blev nedsat med et kommissorium den 18. september 1848 for at administrere hertugdømmerne. Kommissionen udøvede dog kun myndighed over de dansk-kontrollerede øer Als og Ærø.  

Kommissionen var den danske modpart til den tysk-orienterede fællesregering.

Baggrund
Ifølge Malmøkonventionen af den 26. august 1848 skulle der dannes en fælles dansk-tysk regering i hertugdømmerne. Men det viste sig at kun præsidenten Carl Moltke og de to af den danske regering udpegede medlemmer, Friedrich Johannsen og Jørgen Hansen, var villige til at overtage embedet. Disse tre blev derfor den 18. september 1848 nedsat som Immediatkommission med sæde i Sønderborg. Kommissionen kunne dog kun udøve myndighed over Slesvigs ikke-besate dele. I oktober 1848 opnåedes imidlertid enighed mellem den danske og preussiske regering om en ny fællesregering, men da denne modarbejdede Danmark, blev kommissionen opretholdt som dansk bestyrelseskommisionen for Als og Ærø. Kommissionen virkede frem til våbenstilstandens ophør i april 1849. Dens formand var i begyndelsen Carl Moltke, i januar efterfulgte ham oberst Riegels.

Litteratur 
 Holger Hjeltholt: Om tilblivelsen af fællesregeringen for hertugdømmerne af 22. oktober 1848, i: Historisk Tidsskrift, bind 11, række 6, 196 -1962
 Holger Hjelholt: Sønderjylland under Treårskrigen, i: Historisk Tidsskrift, bind 11, række 6, 196 -1962

Treårskrigen
Statholderskabet (Slesvig og Holsten)

Statholderskabet er navnet på en tysk udnævnt regering i hertugdømmerne Slesvig og Holsten under Treårskrigen med hovedkvarter på Gottorp Slot. Statholderskabet blev udnævnt den 26. marts 1849 af den tyske forbunds centralregering i Frankfurt for at administrere hertugdømmerne. Men da Preussen overtog både krigsførelsen og forhandlingerne med Danmark blev statholderskabet kun en tysk administrationskommission.

Baggrund
Under forhandlingeren i Malmø den 26. august 1848 blev der indgået en aftale om en våbenstilstand på syv måneder og dannelsen af en fælles dansk-preussisk regering. Fællesregeringen viste sig dog snart at være tysk-loyal og i april 1849 genoptagedes kamphandlingerne. Resultat blev, at fællesregeringen trådte tilbage. For at sikre hertugdømmernes administration på tyske hænder indsatte den tyske forbunds centralregering i Frankfurt den 26. marts 1849 Wilhelm Beseler og Friedrich Reventlou som statholdere (begge var allerede medlem af oprørernes provisoriske regering). 

Den 10. juli 1849 indgik Danmark og Preussen imidlertid en ny aftale om en våbenhvile. Statholderskabet protesterede, men føjede sig efter dens militære bestemmelser. Aftalen indebar, at den slesvig-holstenske hær skulle trække sig tilbage syd for Ejderen, og Slesvig skulle deles i to zoner, den nordlige under en dansk-norsk kommando og den sydlige under en preussisk kommando. Slesvig (Sønderjylland) blev administrativt løsnet fra statholderskabet og blev styret af en dansk-preussisk-britisk bestyrelseskommission (også kaldet landsforvaltningen) bestående af F. F. Tillisch (Danmark), B. v. Eulenburg (Preussen) og Lloyd Hodges (Storbritannien). Statholderskabets myndighed var dermed indskrænket til kun at omfatte Holsten.

Den 2. juli 1850 ingik Danmark og Preussen en fredsaftale og den 13. juli stoppede den dansk-preussisk-britiske bestyrelseskommission for Slesvig sit virke. Både Danmark og statholderskabet erklærede nu, at de overtog styrelsen i hertugdømmerne. Samme dag rykkede den slesvig-holstenske hær over Ejderen ind i Slesvig og den 25. juli 1850 kom det til Slaget ved Isted.

Statholderskabet kom nu i efteråret 1850 under stigende politisk pres fra Preussen og Østrig for at stoppe krigshandlingerne. Den slesvig-holstenske hær havde endnu den 4. oktober 1850 forsøgt at storme Frederiksstad, men blev slået tilbage. Forbundsdagen i Frankfurt ratificerede derefter den 26. oktober 1850 en fredsaftale. Da Beseler alligevel ville fortsætte kampen kom det i begyndelsen af 1851 til brud med den anden statholder Reventlow. Den slesvig-holstenske landsforsamling støttede fredsplanerne og i januar trådte Beseler som statholder tilbage. Reventlou fulgte den 1. februar 1851. I stedet for den tyske forbunds statholderskab blev der indført et preussisk-østrigsk kommissærstyre i Holsten og Lauenburg, som blev besat af preussiske og østrigske tropper frem til 1852.

Litteratur
 Holger Hjelholt: Sønderjylland under Treårskrigen, i: Historisk Tidsskrift, bind 11, række 6, 1960 - 1962

Eksterne henvisninger
 Det virtuelle museum: Treærskrigen

Treårskrigen
Tadeas Galansky

Tadeas Galansky (født 29. december 1992 i Brno) er en tjekkisk ishockeyspiller. Han spillede i den finske klub Mikkelin Jukurit fra 2013 til 2015. Han blev herefter solgt til det danske hold Odense Bulldogs, hvor han spillede fra 2015 til 2017. Han spillede herefter en sæson for Aalborg Pirates. Han blev i maj 2018 solgt til Frederikshavn White Hawks, hvor han underskrev en 2-årig kontrakt.

Aalborg Pirates (2017-18)
Han spillede 69 kampe.

Frederikhavn White Hawks (2018-2022)

Referencer

Eksterne henvisninger 
 
 Spillerstatistik hos bulldogs.dk 

Ishockeyspillere fra Tjekkiet
Ishockeyspillere fra Aalborg Pirates
Zvonimir Đurkinjak

Zvonimir Ðurkinjak (født 2. juni 1988) er en kroatisk badmintonspiller.

Zvonimir er mest kendt for double med Zvonimir Hölbling i den danske badmintonliga, for Vendsyssel Elite Badminton (VEB).

Karriereresultater

Nationale Mesterskaber 
 2004 – men's doubles
 2005 – mixed doubles
 2006 – men's doubles & mixed doubles
 2007 – men's singles, men's doubles & mixed doubles
 2008 – men's doubles & mixed doubles
 2009 – men's singles
 2010 – men's singles & mixed doubles
 2012 – men's singles & mixed doubles

Internationale resultater

2007 
 1st on Slovak International (men's doubles)

2009 
 1st on Croatian International (mixed doubles)

2010 
 1st on Croatian International (mixed doubles)
 2nd on Slovenian International (men's doubles)
 2nd on Slovenian International (mixed doubles)

2012 
 1st on Hungarian International (mixed doubles)
 1st on Portugal International (men's doubles)
 1st on Slovenian International (men's doubles)
 1st on Slovenian International (mixed doubles)
 2nd on Hungarian International (men's doubles)
 2nd on Portugal International (mixed doubles)

2013 
 2nd on Croatian International (men's doubles)
 3rd on Croatian International (mixed doubles)

Eksterne henvisninger 
  

Badmintonspillere fra Kroatien
Fællesregeringen (Slesvig og Holsten)

Fællesregeringen er navnet på en overordnet instans i hertugdømmerne Slesvig (≈ Sønderjylland) og Holsten under landsdelingerne.

Fra 1490 til 1523 og igen fra 1544 til 1779 blev Slesvig og Holsten opdelt i flere herskabsområder og der regerede to eller flere hertuger ved siden af hinanden. Ud over den kongelige del opstod der den gottorpske, den sønderborgske og den fællesregerede del (i godsdistrikerne). Først i 1779 lykkedes det igen for den danske konge at være den eneste regerende hertug i hertugdømmerne. Mens hver hertug var ansvarlig for den lokale administration i sin herskabsområde, blev overordnede beslutninger, som gjaldt hertugdømmerne som helhed, truffet af hertugerne i samvirke i en fællesregering.  

Efter at den slesvigske overret afløstes i 1834 blev der igen nedsat en fælles regering for begge hertugdømmer.

Eksterne henvisninger
 Grænseforeningen: Administrative forhold i Slesvig/Sønderjylland 
 danmarkshistorien.dk: Delingerne af Slesvig-Holsten i 1490, 1544 og 1564 

Sønderjyllands historie
Dronning Katharina

Dronning Katharina (også Katarina, Catharina og Catherine) kan henvise til flere dronninger med dette navn:

 Katharina af Aragonien (1485–1533) – dronning af England, gift med kong Henrik 8. af England
 Katarina af Sachsen-Lauenburg (1513–1535) – dronning af Sverige, gift med kong Gustav Vasa
 Catherine Parr (ca. 1512–1548) – dronning af England, gift med kong Henrik 8. af England
 Katarina af Medici (1519–1589) – dronning af Frankrig, gift med kong Henrik 2. af Frankrig
 Catherine Howard (ca. 1520–1542) – dronning af England, gift med kong Henrik 8. af England
 Katarina Stenbock (1535–1621) – dronning af Sverige, gift med kong Gustav Vasa
 Katarina Jagellonica (1526–1583) – dronning af Sverige, gift med kong Johan 3. af Sverige
 Katarina af Braganza (1638–1705) – dronning af England, gift med kong Karl 2. af England

Se også 
 Katharina
Tonbridge

Tonbridge (udtales Tunbridge som også er den historiske stavemåde) er en købstad i det engelske county Kent, med et befolkningstal på . Byen ligger ved floden Medway omkring 6 km nord for Royal Tunbridge Wells, 19 km sydvest for Maidstone og 47 km sydøst for  London. Den tilhører det administrative borough kaldet Tonbridge and Malling med i alt 120.805 indbyggere (i 2011).

Der findes adskillige selvstændige uddannelsesinstitutioner i byen, heriblandt den prestigefyldte Tonbridge School. Byen nævnes i Domesday Book fra 1087 som Tonebridge. Lige efter den normanniske erobring af England i 1066 blev Tonbridge Castle grundlagt. Den er siden blev udbygget adskillige gange, men fremstår i dag som en ruin.

Referencer

Eksterne henvisninger 

 
 Tonbridge and Malling Borough Council
 Tonbridge local history society site including 900+ photos
 History of Tonbridge Churches 
 Carroty Wood Activity Centre

Byer i Kent
Amt Preetz-Land

Amt Preetz-Land er et amt i det nordlige Tyskland, beliggende i den vestlige del af Kreis Plön. Kreis Plön ligger i den østlige/centrale del af delstaten Slesvig-Holsten. Amtets administration er beliggende i byen Schellhorn.

Kommuner i amtet 
(Befolkningstal pr. 31. december 2007)

Erhverv og infrastruktur 
Amtets område er præget af landbrug og turisme.

Turisme 
Turismen fremmes af amtsadministrationen, som har lanceret konceptet Barkauer Land og anlagt cykel- og vandreruten Schusteracht; Der er opså mulighed for kano- og kajaksejlads på floden Schwentine, der løber gennem en stor del af området. Der er en campingplads i kommunen Wahlstorf, beliggende på sydbredden af Lanker See.

Trafik 
Amtets område ligger omkring byen Preetz. Bundesstraße 76 krydser gennem amtet i nord-sydlig retning. Landevejen 211 fører syd om Schwentine fra Preetz over Rastorf til Bundesstraße 202 i retning mod Schönberg.

Eksterne kilder/henvisninger 

 Amt Preetz-Land

Preetz-Land
Hans Peter Feddersen

Hans Peter Feddersen (29. mai 1848 i Vester Snattebøl - 13. december 1941 i Klægsøkog/Galmesbøl) var en dansk-tysk landskabsmaler med frisiske rødder.

Pedersen blev født i Vester Snattebøl i Nordfrisland. Allerede hans far Hans Peter Feddersen den ældre var kunstmaler. Han læste på kunstakademierne i Düsseldorf hos Oswald Achenbach i årene 1866-1870 ig 1871 i Weimar hos Theodor Hagen. Han rejste senere til bl.a. Sild, Masurien, Rygen og Italien. Han bosatte sig i Bad Kreuznach og Düsseldorf og senere i Klægsøkog, hvor han boede indtil sin død i 1941. I 1910 blev han udnævnt til professor og i 1926 blev han medlem af det preussiske kunstakademi. Hans værker er kendetegnet ved naturalistiske tilgang til naturen. Efterhånden udviklede han en karakteristisk ekspressionistisk tone. Hans værker kan ses i en permanent udstilling på museerne i Husum, Flensborg og Kiel.

Billeder

Litteratur 
 Hans Peter Feddersen der Jüngere (1848–1941) – Zeichnungen (= Schriften des Nordfriesischen Museums Nissenhaus, Husum. Nr. 46). Mit einer Einführung durch Berend Harke Feddersen. Husum Verlag, Husum 1998, .
 Lilli Martius, Ethe Stubbe, Hans-Jürgen Stubbe: Der Maler Hans Peter Feddersen. Leben, Briefe, Gemäldeverzeichnis (= Studien zur schleswig-holsteinischen Kunstgeschichte. Bd. 10, ). Wachholtz Verlag, Neumünster 1966.

Eksterne henvisninger 

Billedkunstnere fra Danmark
Kunstnere fra Tyskland
Lebæk Dysse

Lebæk Dysse (tysk: Großsteingrab Lehbek) er en stærkt ødelagt dysse (langdysse) fra yngre stenalder (tragtbægerkultur). 

Dyssen er beliggende cirka 700 meter sydvest for Lebæk (Lehbek) ved Gelting i det østlige Angel i Sydslesvig. Det skønnes, at dyssen var oprindelig 125 meter lang og cirka 9,5 meter bred. Syv stene er bevaret in situ ( ≈ på stedet) og er orienteret nordvest-sydøst. Selv om dyssen var kraftigt beskadiget, er to af kammerets bæresten i dyssens nordlige ende bevaret.

Eksterne henvisninger 

 Megalithic.co.uk. Lebæk Dysse

Stenalderstensætninger i Sydslesvig
Angel
Veronikas to liv

Veronikas to liv er en film fra 1991 af den polske filmskaber Krzysztof Kieślowski.

Filmen handler om den unge og musikalske pige Veronika fra Polen, som netop har fået sin musikeksamen som sanger. Hun lider af en alvorlig hjertefejl, hvilket viser sig at være fatalt, da hun efter at være blevet ansat som koncertsanger dør af et hjerteanfald under sin første koncert. Denne uge smukke og meget livlige pige vidste, at hun ikke var alene. Dette ser man, da hun er ude i Krakow, hvor der kommer en turistbus forbi, hvori der sidder en anden ung pige, som ligner Veronika fuldstændigt. Den anden pige tager et billede af hende og de ser hinanden i et glimt. Den anden pige hedder Veronique og bor i Paris. Hun vælger at opgive sin musikkarriere, da åbenbart også har en hjertefejl og instinktivt ved, at hun aldrig kan blive koncertsanger, selvom hun har en glimrende stemme og hendes sanglærer bliver meget skuffet, da hun holder op. Veronique bliver senere forelsket i en dukkefører, som hun har mødt ved at han bl.a. har sendt mærkelige lydbånd til hende. Han ender med at skrive en bog om hende der hedder: Mine to liv

Eksterne kilder/henvisninger 

 
 Om filmen på criterion.com

Film fra Polen
Franske film fra 1991
Administrationsøkonom

Administrationsøkonom er en toårig videregående uddannelse inkluderende tre måneders virksomhedspraktik. 
Målet er en tværgående forståelse for administration i både offentlige og private virksomheder og sektorer.

Indhold 
Uddannelsen består af en række obligatoriske fag samt valgfag. De obligatoriske elementer omfatter: Samfundsforhold (nationale og internationale), organisation, administration, jura og økonomi.

Eksterne henvisninger 

 Administrationsøkonom på uddannelsesguiden
 Undervisningsministeriets bekendtgørelse af 31. marts 2008 om Administrationsøkonomuddannelsen

Videregående uddannelser i Danmark
Medway (flod)

Medway på engelsk River Medway) er en flod i Sydøstengland. Den har sit udspring ved High Weald, Sussex og løber igennem til Tonbridge, Maidstone og byområdet Medway i Kent før den har sin udmunding i Themsen nær Sheerness. Den er i alt 113 km lang. Omkring 21 km ligger i Sussex, mens resten ligger i Kent.

Afvandingsområdet er 2.409 km2, og er dermed det største i Sydengland efter Themsen. En lang række mindre floder og åer løber ud i Medway. Disse bifloder starter i North Downs, Weald og Ashdown Forest.

Domesday Book fra 1086 lister en lang række herregårde ud til Medway. Langs floden ligger desuden adskillige slotte og fæstningsværker, hvilket bl.a. inkluderer Rochester Castle, Allington Castle, Leeds Castle, West Castle og Tonbridge Castle.

Referencer

Eksterne henvisninger 

 Map of the Medway catchment area
 Detailed navigation information 
 Leigh Flood Barrier page from the EA 
 Flood protection measures
 Medway Valley Countryside Partnership
 Early Norman Churches In and Near the Medway Valley, Rev. Grevile M. Livett, Archaeologica Cantiana, Vol. 20, Kent Archaeological Society, 1893
 Bewl Canoe Club
 BCU Website

Floder i England
Kent
East Sussex
West Sussex
Swallowfield

Swallowfield er en landsby i og civil parish i Berkshire, England, omkring 8 km syd for Reading og 1,6 km nord for grænsen til Hampshire.

Sognet Swallowfield inkluderer de nærliggende landsbyer Riseley og Farley Hill, og ligger i Borough of Wokingham.

Swallowfield Park er et engelsk landhus (country house) der ligger på et gods omkring 1 km nordøst for landsbyen. Herregående er i dag ombygget til eksklusive lejligheder.

I 1300-tallet lå Beaumys Castle i landsbyen, men i 1420 blev dens jorde opdelt. Swallowfield har vært hjem for adskillige kendte mennesker, heriblandt Thomas 'Diamond' Pitt, guvernør på Fort St. George; William Backhouse, rosenkreutzisk filosof; Henry Hyde, 2. jarl af Clarendon; og i sin barndom Edward Hyde, 3. jarl af Clarendon. Mary Russell Mitford, der var en forfatter i 1800-tallet, flyttede til landsbyen, da han trak sig tilbage til sin pension, og er begravet på byens kirkegård.

Referencer

Eksterne henvisninger 

 Swallowfield Parish Council
 Royal Berkshire History: Swallowfield

Byer i England
Berkshire
Højklassevej

Højklassevej er en betegnelse for en vej med meget høj standard, vejen kan enten være en motorvej eller en motortrafikvej. En højklassevej har ofte 2, 2+1 eller 4 spor. Den forbinder ofte større provinsbyer, storbyer eller færgehavne i Danmark f.eks. Ny Spodsbjergvej som er en to-sporet motortrafikvej der går fra Simmerbølle til Spodsbjerg Færgehavn.  

Mange større byer har i dag flere højklasseveje til og fra, eller uden om byen f.eks. Herning hvor der i 2017 vil være en fuldendt højklassevej som ringvej rundt om hele byen.

Se også 
 Motorvej
 Motortrafikvej

Kilder 

Vejtyper
Agaricomycotina

Underrækken Agaricomycotina er et af tre taxa af Svampe-rækken Basidiomycota (svampe der bærer sporer på basidier). Agaricomycotina indeholder ca. 20.000 arter, og omkring 98 % af disse findes i klassen Agaricomycetes, som omfatter de fleste af de svampe der kendes som 'paddehatte', herunder skivesvampe og støvbolde. Arter i Agaricomycotina som ikke hører til Agaricomycetes er typisk uregelmæssigt formede svampe og mikroskopiske svampe som f.eks. gærsvampe; disse er samlet i klasserne Tremellomycetes og Dacrymycetes.

Referencer 
 Hibbett DS, et al. 2007. A higher-level phylogenetic classification of the Fungi.  Mycological Research 111:509–547.
 Smith, G. M. 1955. Cryptogamic Botany, Vol. I, Algae and Fungi, 2nd Ed. McGraw Hill Book Co., New York. 546 pp.

External links
Tree of Life Agaricomycotina 
Hymenomycetes  at the Tree of Life Web Project

Basidiesvampe
Sabeloryx

Sabeloryxen eller oryxantilopen (Oryx dammah) er et dyr i underfamilien hesteantiloper af skedehornede pattedyr. Den er tidligere blevet kaldt sabelantilope ligesom den sorte hesteantilope. Sabeloryxen var uddød i vild tilstand efter tidligere at have levet naturligt over hele Nordafrika. Dog er der med held de seneste år gennemført genudsætninger, blandt andet med hjælp fra Aalborg Zoo. Den spiralhornede antilope har en skulderhøjde på lidt over 1 meter. Hannerne vejer 140-210 kg, mens hunnerne vejer 90-140 kg. Pelsen er hvid med et rødbrunt brystparti og sorte markeringer på forhovedet og ned langs snudepartiet. Kalvene fødes med en gullig pels, og de tydelige kontrastmærker mangler i begyndelsen. Pelsfarven ændrer sig til den voksnes farve i 3-12 måneders alderen.

Sabeloryxerne holder sammen i flokke på op til 70 dyr af begge køn, normalt under ledelse af hannerne. Mens de stadig fandtes i vild tilstand, levede de i egentlige ørkener og ørkenlignende landskaber, og de er tilpasset livet i ekstrem varme på den måde, at de har et effektivt kølesystem samt begrænset behov for vand. De lever af blade, græs, sukkulenter og forskellige andre plantedele, som de i vild form indtog om natten og tidligt på morgenen. Fødselsperioden ligger primært mellem marts og oktober, hvor der efter en drægtighedsperiode på 8-9 måneder fødes én kalv.

Efter at have været talrigt forekommende i Nordafrika begyndte antallet af sabeloryxer at falde som følge af først klimaforandringer, senere intensiv jagt på grund af hornene og skindet. I nutiden opdrættes de i særlige reservater i Tunesien, Marokko og Senegal. I det gamle Egypten blev sabeloryxen holdt som husdyr, hvor den menes at være blevet anvendt til føde og som offergaver til guderne. Også velhavende borgere i Romerriget holdt den som husdyr. I middelalderen tog anvendelsen af dyrets skind for alvor fat, og dette blev en værdifuld vare. Der er teorier om, at myterne om enhjørningen i virkeligheden drejer sig om sabeloryxer, som havde brækket et horn.

Referencer

Eksterne henvisninger 

Heste- og sabelantiloper
Dyr fra Nordafrika
Dyr fra Vestafrika
Barmissen

Barmissen er en by og kommune i det nordlige Tyskland, beliggende i Amt Preetz-Land i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Barmissen er beliggende omkring 10 km syd for Kiel og omkring 8 km vest for Preetz ved Bundesstraße 404 fra Kiel mod Bad Segeberg.

Eksterne kilder/henvisninger 

 Kommunens side  på amtets websted].
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön